**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VII. volebné obdobie**

Číslo: CRD-2012/2016

### 304a

### S p o l o č n á s p r á v a

**výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (tlač 304)** vo výboroch Národnej rady Slovenskej republiky v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre verejnú správu a regionálny rozvoj ako gestorský výbor k **návrhu** **skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (tlač 304)** podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 372 zo 6. decembra 2016 pridelila  **návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (tlač 304)** na prerokovanie týmto výborom:

 **Ústavnoprávnemu výboru Národnej rady Slovenskej republiky**

**a**

**Výboru Národnej rady Slovenskej republiky pre verejnú správu a regionálny rozvoj;**

Výbory prerokovali predmetný návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 **Ústavnoprávny výbor** **Národnej rady Slovenskej republiky** uznesením č. 142 zo 17. januára 2017 s návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

 **Výbor Národnej rady Slovenskej republiky pre verejnú správu a regionálny rozvoj** uznesením č. 63 z 31. januára 2017 s návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky uvedených pod bodom III. tejto správy vyplývajú tieto pozmeňujúce a doplňujúce návrhy:

V čl. I úvodnej vete novelizačného bodu sa vypúšťa slovo „nové“ a slovo „paragrafom“ sa nahrádza slovami „§ 195a“.

Legislatívno-technická úprava.

 Ústavnoprávny výbor NR SR

 Výbor NR SR pre verejnú správu a regionálny rozvoj

 **Gestorský výbor odporúča schváliť.**

V čl. I § 195a odseky 1 a 2 znejú:

 „(1) Voľby do orgánov samosprávy obcí a voľby do orgánov samosprávnych krajov sa konajú v rovnaký deň a v rovnakom čase od siedmej do dvadsiatej hodiny. Ustanovenie prvej vety sa nevzťahuje na voľby vyhlásené podľa § 149 ods. 3 a voľby vyhlásené podľa § 181 ods. 3.

(2) Po vykonaní volieb podľa odseku 1 prvej vety sa ako prvé zisťujú výsledky volieb do orgánov samosprávnych krajov.“.

Navrhuje sa zmena spôsobu zisťovania výsledkov do orgánov územnej samosprávy v prípade, že sa voľby konajú v rovnaký deň a v rovnakom čase tak, aby sa výsledky zisťovali kontinuálne bez prerušenia. Ako prvé sa navrhuje zisťovať výsledky do orgánov samosprávnych krajov. Okrskové komisie po odovzdaní a odsúhlasení zápisnice o výsledku volieb do orgánov samosprávnych krajov obvodnou volebnou komisiou pristúpia kontinuálne k zisťovaniu výsledkov volieb do orgánov samosprávy obcí.

V nadväznosti na túto zmenu bolo potrebné upraviť príslušné ustanovenia navrhovaného zákona. Štátna komisia pre voľby a kontrolu financovania politických strán, ktorá bude kontinuálne riadiť priebeh volieb do orgánov územnej samosprávy, tak bude môcť vyhlásiť celkové výsledky obidvoch volieb až po vyhotovení a podpísaní zápisnice o výsledku volieb do orgánov samosprávy obcí.

Návrhom sa docieli efektívnejšie zistenie výsledkov volieb, nenaruší sa proces vyučovania v pondelok a v neposlednom rade to bude mať tiež pozitívny dopad na štátny rozpočet.

 Ústavnoprávny výbor NR SR

 **Gestorský výbor odporúča schváliť.**

V čl. I § 195a sa vypúšťa odsek 3.

Nasledujúce odseky sa primerane prečíslujú.

V súvislosti s vypustením odseku 3, sa vykoná legislatívno-technická úprava vnútorných odkazov v ďalšom texte návrhu zákona.

Navrhuje sa zmena spôsobu zisťovania výsledkov do orgánov územnej samosprávy v prípade, že sa voľby konajú v rovnaký deň a v rovnakom čase tak, aby sa výsledky zisťovali kontinuálne bez prerušenia. Ako prvé sa navrhuje zisťovať výsledky do orgánov samosprávnych krajov. Okrskové komisie po odovzdaní a odsúhlasení zápisnice o výsledku volieb do orgánov samosprávnych krajov obvodnou volebnou komisiou pristúpia kontinuálne k zisťovaniu výsledkov volieb do orgánov samosprávy obcí. V nadväznosti na túto zmenu bolo potrebné upraviť príslušné ustanovenia navrhovaného zákona.

Štátna komisia pre voľby a kontrolu financovania politických strán, ktorá bude kontinuálne riadiť priebeh volieb do orgánov územnej samosprávy, tak bude môcť vyhlásiť celkové výsledky obidvoch volieb až po vyhotovení a podpísaní zápisnice o výsledku volieb do orgánov samosprávy obcí.

Návrhom sa docieli efektívnejšie zistenie výsledkov volieb, nenaruší sa proces vyučovania v pondelok a v neposlednom rade to bude mať tiež pozitívny dopad na štátny rozpočet.

 Ústavnoprávny výbor NR SR

 **Gestorský výbor odporúča schváliť.**

V čl. I § 195a ods. 4 sa za slovo „časť“ vkladá slovo „zákona“.

Legislatívno-technická úprava.

 Ústavnoprávny výbor NR SR

 Výbor NR SR pre verejnú správu a regionálny rozvoj

 **Gestorský výbor odporúča schváliť.**

V čl. I § 195a ods. 5 úvodnej vete sa za slová „obcí a“ vkladá slovo „voľby“.

Formulačná precizácia.

 Ústavnoprávny výbor NR SR

 Výbor NR SR pre verejnú správu a regionálny rozvoj

 **Gestorský výbor odporúča schváliť.**

V čl. I § 195b ods. 1 sa slovo „odsek“ nahrádza slovom „ods.“ a slová „obecného zastupiteľstva“ sa nahrádzajú slovami „orgánov samosprávy obcí“.

Formulačná precizácia na účely zjednotenia zavedenej terminológie.

Ústavnoprávny výbor NR SR

 Výbor NR SR pre verejnú správu a regionálny rozvoj

 **Gestorský výbor odporúča schváliť.**

V čl. I § 195c a 195d znejú:

„§ 195c

(1) Po skončení hlasovania začne okrsková volebná komisia zisťovať výsledky volieb do orgánov samosprávnych krajov.

(2) Okrsková volebná komisia zapečatí pred začatím zisťovania výsledkov volieb do orgánov samosprávnych krajov volebnú schránku a prenosnú volebnú schránku, do ktorej vkladali voliči hlasovacie lístky pre voľby do orgánov samosprávy obcí; spolu so zapečateným zoznamom voličov a zapečatenými nepoužitými hlasovacími lístkami a  obálkami určenými pre voľby do orgánov samosprávy obcí ich odloží vo volebnej miestnosti tak, aby sa zabránilo  manipulácii s nimi.

§ 195d

 Okrsková volebná komisia začne zisťovať výsledky volieb do samosprávy obcí po pokyne obvodnej volebnej komisie na ukončenie jej činnosti pre voľby do orgánov samosprávnych krajov a po overení neporušenosti pečatí podľa § 195c ods. 2. Výsledky overenia neporušenosti pečatí uvedie okrsková volebná komisia v zápisnici o priebehu a výsledku hlasovania vo volebnom okrsku.

 Štátna komisia zverejní celkové výsledky volieb do orgánov samosprávnych krajov spolu s celkovými výsledkami volieb do orgánov samosprávy obcí po vyhotovení a podpísaní zápisnice o výsledku volieb do orgánov samosprávy obcí.“.

Navrhuje sa zmena spôsobu zisťovania výsledkov do orgánov územnej samosprávy v prípade, že sa voľby konajú v rovnaký deň a v rovnakom čase tak, aby sa výsledky zisťovali kontinuálne bez prerušenia. Ako prvé sa navrhuje zisťovať výsledky do orgánov samosprávnych krajov. Okrskové komisie po odovzdaní a odsúhlasení zápisnice o výsledku volieb do orgánov samosprávnych krajov obvodnou volebnou komisiou pristúpia kontinuálne k zisťovaniu výsledkov volieb do orgánov samosprávy obcí. V nadväznosti na túto zmenu bolo potrebné upraviť príslušné ustanovenia navrhovaného zákona.

Štátna komisia pre voľby a kontrolu financovania politických strán, ktorá bude kontinuálne riadiť priebeh volieb do orgánov územnej samosprávy, tak bude môcť vyhlásiť celkové výsledky obidvoch volieb až po vyhotovení a podpísaní zápisnice o výsledku volieb do orgánov samosprávy obcí.

Návrhom sa docieli efektívnejšie zistenie výsledkov volieb, nenaruší sa proces vyučovania v pondelok a v neposlednom rade to bude mať tiež pozitívny dopad na štátny rozpočet.

Ústavnoprávny výbor NR SR

 **Gestorský výbor odporúča schváliť.**

V čl. II v novelizačnom bode sa slová „ods. 1 sa za písmeno c)“ nahrádzajú slovami „sa odsek 1“ a slová „nové písmeno“ sa nahrádzajú slovom „písmenom“.

Legislatívno-technická úprava.

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť.**

 **V.**

 Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

hlasovať spoločne o bodoch 1 až 8, s  odporúčaním gestorského výboru **schváliť**.

**VI.**

 Gestorský výbor na základe stanovísk výborov k **návrhu** **skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (tlač 304)** odporúča Národnej rade Slovenskej republiky predmetný návrh zákona **schváliť** v znení schválených pozmeňujúcich a doplňujúcich návrhov uvedených v tejto spoločnej správe.

Spoločná správa výborov Národnej rady Slovenskej republiky o prerokovaní **návrhu** **skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (tlač 304a)** bola schválená uznesením gestorského výboru č. **74** z**31. januára 2017**.

Týmto uznesením výbor zároveň poveril spoločného spravodajcu **Dušana Bublavého,** aby na schôdzi Národnej rady Slovenskej republiky pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Boris K o l l á r, v.r.**

predseda

Výboru NR SR pre verejnú správu

a regionálny rozvoj

V Bratislave 31. januára 2017